یادی وه خێر بو ئەو روزگاره
ئێل و عەشایر,کوچ و کوچ باره
ئەو دلاوریل قویخاو سرداره
ئەو سەرداریل دلیر مەرزداره
ئەسپ نیل کوشه نگ و قطاره
داچوڕیان وه شون وینەی هەساره
ئەو سلام سلام سوو ئیواره
ئەو شیره ژنیل,تلمویت سواره
ئەو دمەو ئیلاخ,فصل وەهاره
ئەو نازاریل,گونا اناره
بالا عەر عەریل سفید چناره
عافره ت باحەیای دیده خوماره
ده نگ لاوه لاوه ی نیمه شه واره
ئەو یەقه وازیل گشت سەروین لاره
یادی وه خیربوی ئەو روزگاره
ئێل وعەشایر کوچ و کوچ باره
منوچهر ئەفرا
